Byrettens kendelse i sag om, hvorvidt betingelserne er opfyldt for at godkende og opretholde beslaglæggelsen af køretøj i medfør af retsplejelovens § 802, stk. 1, jf. § 806, stk. 4, stadfæstet
Ret: Østre Landsret (2. instans)
Faggruppe: Straffesag — Sag under efterforskning
Sagsemner: Efterforskning og straffeproces;

/

UDSKRIFT
AF

ØSTRE LANDSRETS RETSBOG
____________

Den 16. juni 2022 holdt Østre Landsret møde i retsbygningen i Rønne.

Som dommere fungerede landsdommerne Gitte Rubæk Pedersen, Joachim Kromann og

Troels Kjersgaard (kst.), førstnævnte som rettens formand.

Der foretoges

9. afd. nr. S-1566-22:

Anklagemyndigheden

mod

Kærende, tidligere Vidne 1

(CPR nr.(Født 1995))

(advokat Camilla Møller Juul Martiny)

Ingen var indkaldt eller mødt.

Der fremlagdes udskrift af retsbogen fra Københavns Byret (SS 4-7985/2022) med bilag,

dommerens fremsendelsesbrev af 3. juni 2022, kæreskrift af 3. juni 2022 med bilag og

processkrift af 13. juni 2022 med bilag.

Kærende, tidligere Vidne 1 har kæret Københavns Byrets kendelse af 30. maj 2022 om, at

beslaglæggelse af personbil med Reg. nr. godkendes og opretholdes.

Kærende, tidligere Vidne 1 har nedlagt påstand om, at beslaglæggelsen ikke godkendes,

subsidiært at beslaglæggelsen ikke opretholdes.

Til støtte for de nedlagte påstande har Kærende, tidligere Vidne 1 gjort gældende navnlig, at

han havde lånt bilen til Vidne 2 personligt. De havde ikke aftalt, at Vidne 2 måtte lade



/

- 2 -

andre føre bilen. Han havde ingen mulighed for at vide eller forhindre, at Vidne 2 overlod

bilen til andre, hvilket ikke er en påregnelig risiko. Beslaglæggelse og konfiskation af bilen,

der har en værdi på 298.000 kr., vil være uforholdsmæssigt indgribende. Endvidere har

Mistænkte efter det oplyste en meget begrænset årsindtægt. Hans adgang til at gøre et

erstatningskrav gældende over for Mistænkte er ikke tilstrækkeligt til at forhindre, at

konfiskationen vil være uforholdsmæssigt indgribende.

Anklagemyndigheden har ikke udtalt sig i anledning af kæremålet.

Byretten har henholdt sig til den trufne afgørelse.

Efter votering afsagdes

k e n d e l s e :

Af de grunde, byretten har anført, og da det for landsretten anførte ikke kan føre til et andet

resultat, tiltræder landsretten, at politiets beslaglæggelse af personbil med Reg. nr.

godkendes og opretholdes.

Landsretten stadfæster derfor byrettens kendelse.

T h i b e s t e m m e s :

Byrettens kendelse stadfæstes.

Sagen sluttet.